Дьон арыгыны аһара испэккэ, аһы ас курдук киһилии аһааһыннара, ол эбэтэр аһара испэт буолуу, бу омук уһун үйэлээх омук буолар кэскиллээҕин уонна олох сайдан иһэр таһымыттан хаалсан хаалбакка инники диэки барсан иһэрин бэлиэтэ буолар. Арыгыны аһара испэт буолуу киһи өйө-санаата сайдан өссө үрдүк таһымҥа тахсыбытын бэлиэтэ буолар. Киһи өйө-санаата, салгын кута сайдан истэҕинэ этин-сиинин көрдөбүлүн, арыгы иһиэн баҕатын кыана туттар буола үөрэниэхтээҕэ, бөҕөргөтүөхтээҕэ быһаарыллар. (1,18).